Document ID: 32004R2253

KOMISSION ASETUS (EY) N:o 2253/2004,
annettu 23 päivänä joulukuuta 2004,
maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 7 artiklan 3 kohdan,
sekä katsoo seuraavaa:
(1)
Komission asetuksessa (ETY) N:o 2237/77 (2) säädetään käytettävän maatilailmoituksen sisällöstä.
(2)
Maatilailmoitusta varten kerätyissä tiedoissa on otettava huomioon yhteisen maatalouspolitiikan kehitys. Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetulla neuvoston asetuksella (EY) N:o 1782/2003 (3) yhteisön maanviljelijöille myönnettävien tukien maksutapa muuttui perusteellisesti. Nämä muutokset on otettava huomioon maatilailmoituksissa, jotta maatalouden tulojen kehitystä voitaisiin seurata moitteettomasti ja jotta saataisiin riittävät perusteet maatilojen yritysanalyysien tarpeisiin.
(3)
Maatilailmoitusta olisi mukautettava Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi.
(4)
Asetus (ETY) N:o 2237/77 olisi sen vuoksi muutettava vastaavasti.
(5)
Koska eräitä muutoksia sovelletaan vuodesta 2004 alkaen, on aiheellista, että maatilailmoituksen muutoksia sovelletaan tilikaudesta 2004 alkaen.
(6)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2237/77 liitteet I ja II tämän asetuksen liitteiden I ja II mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilikaudesta 2004, joka alkaa 1 päivän tammikuuta ja 1 päivän heinäkuuta 2004 välisenä aikana.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 2004.

Labels: 19
6